CELEX: 62009CN0435
Language: et
Date: 2009-11-04 00:00:00
Title: Kohtuasi C-435/09: 4. novembril 2009 esitatud hagi — Euroopa Ühenduste Komisjon versus Belgia Kuningriik

30.1.2010   
            
            
               ET
            
            
               Euroopa Liidu Teataja
            
            
               C 24/25
            
         4. novembril 2009 esitatud hagi — Euroopa Ühenduste Komisjon versus Belgia Kuningriik
   (Kohtuasi C-435/09)
   2010/C 24/46
   Kohtumenetluse keel: hollandi
   
      Pooled
   
   
      Hageja: Euroopa Ühenduste Komisjon (esindajad: M. van Beek, J. B. Laignelot ja C.A.H.M ten Dam)
   
      Kostja: Belgia Kuningriik
   
      Hageja nõuded
   
   
               —
            
            
               Tuvastada, et kuna Belgia ei ole vastu võtnud vajalikke õigusnorme nõukogu 27. juuni 1985. aasta direktiivi 85/337/EMÜ (1) teatavate riiklike ja eraprojektide keskkonnamõju hindamise kohta, mida on muudetud nõukogu 3. märtsi 1997. aasta direktiiviga 97/11/EÜ,
               artikli 4 lõigete 2 ja 3 koosmõjus II ja III lisaga nõuetekohaseks ja täielikuks ülevõtmiseks Flandria piirkonnas;
               artikli 4 lõike 1 koosmõjus I lisa punkti 8 alapunktiga a ja punkti 18 alapunktiga a ning artikli 7 lõike 1 punkti b nõuetekohaseks ja täielikuks ülevõtmiseks Vallooni piirkonnas ja
               artikli 4 lõigete 2 ja 3 koosmõjus II ja III lisaga ning III lisa nõuetekohaseks ja täielikuks ülevõtmiseks pealinna Brüsseli piirkonnas,
               siis on Belgia rikkunud sellest direktiivist tulenevaid kohustusi;
            
         
               —
            
            
               mõista kohtukulud välja Belgia Kuningriigilt.
            
         
      Väited ja peamised argumendid
   
   Komisjon põhjendab oma hagi järgmiselt:
   
               a)
            
            
               Flandria piirkonnas kehtiv kord ei arvesta direktiivi III lisa kõigi oluliste kriteeriumidega määramaks kindlaks, kas direktiivi II lisas nimetatud projektide puhul tuleb direktiivi artiklite 5–10 kohaselt hinnata keskkonnamõju või mitte. Flaami valitsus ei ole tõendanud, et tema poolt nimetatud alternatiivsed menetlused, mida kohaldatakse teatavatele projektidele, vastavad direktiivi artikli 2 ja artiklite 5–10 nõuetele.
            
         
               b)
            
            
               Vallooni piirkonnas kehtiv kord kasutab I isa punkti 18 alapunktis a nimetatud projektide (tööstusrajatised paberimassi tootmiseks puidust või samalaadsetest kiudainetest) suhtes piirmäära, kuigi direktiiv ei näe seda ette, ning I lisa punkti 8 alapunktis a nimetatud projektide suhtes (siseveeliikluseks mõeldud sadamad) kasutatakse piirmäära, mis on väljendatud laevade arvus, mitte aga tonnaažis, nagu see on direktiivis. Teiseks ei ole Vallooni piirkonna korraga nõuetekohaselt üle võetud direktiivi artikli 7 lõike 1 punkti b.
            
         
               c)
            
            
               Pealinna Brüsseli piirkonnas kehtiv kord ei arvesta esiteks direktiivi III lisa olulisi valikukriteeriume direktiiv artikli 4 lõike 3 ülevõtmisel ning Brüsseli valitsuse poolt nimetatud alternatiivsed hindamisvormid ei vasta kõigile direktiivis nimetatud tunnustele. Teiseks ei ole selle korraga üle võetud direktiivi III lisa.
            
         
      (1)  EÜT L 175, lk 40; ELT eriväljaanne 15/01, lk 248.